Pri správnom usádzaní je dôležitých niekoľko bodov. Jednak musí byť zachovaný priestor medzi hlavou opierky a ramenami (ramena by sa opierky nemali dotýkať), jednak musí byť dieťa dostatočne zabezpečené, aby zo sedačky nevyletelo – pod správne zapnuté pásy vám majú vojsť maximálne dva prsty. Pásy sa zároveň nesmú pretáčať alebo kĺzať z ramien. A napokon, čo sa týka správneho upevnenia autosedačky, v tomto smere poskytuje najväčšiu istotu základňa ISOFIX.\r